open-index/open-wikipedia-markdown huggingface dataset:
Մարկ Մարգոլիս

**Մարկ Մարգոլիս** (, ), ամերիկացի դերասան։ Առավելապես հայտնի է «Սպիով դեմքը» (1983), «Էյս Վենտուրա։ Ընտանի կենդանիների խուզարկուն» (1993), «Ռեքվիեմ երազանքի համար» (2000) և մի շարք այլ ֆիլմերից, ինչպես նաև «Օզ», «Ամբողջ ծանրությամբ» (2009–2011), «Ավելի լավ է զանգեք Սոլին» (2016-2022) հեռուստասերիալներից։ «Ամբողջ ծանրությամբ» սերիալում Հեկտոր Սալամանկայի դերի համար 2012 թվականին առաջադրվել է Էմմի մրցանակի։

## Ծանոթագրություններ

## Արտաքին հղումներ
* Էջը IMDb.com կայքում

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:20-րդ դարի ամերիկացի հրեաներ
Յովան Ռայիչ

**Վարդապետ Յովան** կամ *Յովան Ռաիչ* (, ), սերբ գրող և պատմաբան։

## Կենսագրություն
Վարդապետ Յովանը ծնվել է *Սրեմսկի Կարլովցի* գյուղում, սովորել է Կոմորանի ճիզվիտական գիմնազիայում, ապա *Շոպրոնի* բողոքական գիմնազիայում։ 1752-1756 թվականներին աստվածաբանություն է սովորել Կիևի աստվածաբանական ակադեմիայում։ Որոշ ժամանակ դասավանդել է *Սրեմսկի Կառլովցիում* և Նովի Սադում, իսկ 1772 թվականին թագադրվել է Կովիլսկի վանքում, որտեղ հետագայում դարձել է վարդապետ և իր կյանքի մնացած մասը անցկացրել գրական և պատմական երկեր գրելով։

## Ստեղծագործություն
Յովանը գրել է տարբեր լեզուներով, այդ թվում՝ ռուսերեն, գերմաներեն, հունգարերեն, եկեղեցական սլավոներեն և լատիներեն։ Յովանին է պատկանում *Սլովենիայի տարբեր ժողովուրդների, հիմնականում բուլղարների, խորվաթների և սերբերի պատմությունը, դուրս է եկել մոռացության խավարից* աշխատությունը, որը տպագրվել է Վիեննայում 1794-1795 թվականներին, ինչպես նաև *Օձի ճակատամարտը արծվի հետ* պոեմը (Բոզմայա Օռլովիի հետ)՝ նվիրված Ռուսաստանի և Ավստրիայի միջև թուրքերի հետ պատերազմին։
Նա նաև գրել է *կաթողիկոսություն և վանքում կյանքի համար օգտակար կանոնների* ժողովածու։

## Գործունեություն
Յովանը ձեռնարկել է ուսման երկար ճանապարհ, որը նրան բերել է Լեհաստան Վալախիա, Մոլդովա։ Նա հասավ մինչև Կոստանդնուպոլիս և Աթոս լեռան վանքում մնալու ընթացքում, չնայած վանականների անվստահությանը, նա կարողացավ ծանոթանալ թանկարժեք և չհրապարակված փաստաթղթերին, որոնք օգտակար էին իրեն իր պատմական աշխատությունը կազմելու համար։ Տպագրվել է հովանավորի ներդրման շնորհիվ։ Նա երկար ժամանակ ապրել է Մոսկվայում։ Նրան դիմավորեցին որպես *Սերբիայի գիտությունների և արվեստի ակադեմիայի անդամ*։

## Նշանավոր գործեր
* 1790 թվական, Տերունական տոների բանաստեղծություններ (Վիեննա)
* Կանտը մահվան հիշատակի մասին, կանտատ
* Ճակատամարտ վիշապի և արծիվների միջև, էպիկական պոեմ
* Տարբեր սլավոնական ժողովուրդների, հատկապես բուլղարների, խորվաթների և սերբերի պատմությունը բուլղարների, խորվաթների և սերբերի, առաջին համակարգված աշխատությունը խորվաթների և սերբերի պատմության վերաբերյալ, չորս հատորով 
* *Սերբական Կատեխեզիա* 
* Ուրոշ V (վերամշակված դրաման՝ Էմանուել Կոզաչինսկու՝ նրա ուսուցչի կողմից)
*

## Տես նաև
* Արկադիե Պեժիչ
* Մարկո Ելիսեջիչ
* Անտոնիե Հաջիչ
* Յոակիմ Վուջիչ
* Դոսիտե Օբրադովիչ
* Ստեֆան ֆոն Նովակովիչ
* Էմանուել Կոզաչինսկի
* Վիսարիոն Պավլովիչ
* Սիմեոն Կոնչարևիչ
* Զաքարիա Օրֆելին
* Վիկենտիե Յովանովիչ
* Գերասիմ Զելիչ
*

## Ծանոթագրություններ

## Արտաքին հղումներ
* https://viaf.org/viaf/14941534/
* https://catalogue.bnf.fr/ark:/12148/cb13578029j
* https://www.idref.fr/097674591
* https://www.worldcat.org/identities/lccn-no97068905/

Կատեգորիա:19-րդ դարի գրողներ
Կատեգորիա:Ավստրիացի փիլիսոփաներ
Կատեգորիա:Բուլղարացի պատմաբաններ
Կատեգորիա:Ճիզվիտներ
Կատեգորիա:Սերբ աշխարհագրագետներ
Կատեգորիա:Սերբ բանաստեղծներ
Կատեգորիա:Սերբ գրողներ
Կատեգորիա:Սերբ դրամատուրգներ
Կատեգորիա:Սերբ պատմաբաններ
Վիտալի Բայկով

**Վիտալի Անվարովիչ Բայկով** (; ), մաթեմատիկոս, ավագ դպրոցի ուսուցիչ։ Ֆիզիկամաթեմատիկական գիտությունների դոկտոր (1991), պրոֆեսոր (1992), Բաշկորտոստան հանրապետության գիտության վաստակավոր գործիչ (1997), Բաշկորտոստանի Հանրապետության կոմսոմոլյան մրցանակի դափնեկիր։

## Կենսագրություն
Ծնվել է 1955 թվականի փետրվարի 24-ին Բաշկիրի Ինքնավար Խորհրդային Սոցիալիստական Հանրապետության (այժմ՝ Բաշկորտոստան Հանրապետություն) Տույմազինսկի շրջանի Սերաֆիմովկա գյուղում)։

1977 թվականին ավարտել է  Բաշկորտոստանի պետական համալսարան։ Նա աշխատել է Ուֆայի ավիացիոն ինստիտուտում (այժմ՝ Ուֆայի պետական ավիացիոն տեխնիկական համալսարան)։ 1982 թվականից զբաղեցրել է տարբեր պաշտոններ՝ ինժեներ, ասպիրանտ, ասիստենտ, ավագ գիտաշխատող, պրոֆեսոր, 1998 թվականից՝ մաթեմատիկայի ամբիոնի վարիչ։ 2005 թվականից միաժամանակ աշխատել է «РН—Ուֆանիպինեֆտ»-ի (այժմ ՝« РН-Բաշնիպինեֆտ») գլխավոր տնօրենի տեղակալ։

## Գիտական աշխատություններ
Հեղինակ է ավելի քան 150 գիտական աշխատությունների և «Վեստնիկ ՈՒԳԱՏՈՒ» ամսագրի խմբագրության անդամ

Գիտական հետազոտությունները կապված են դաշտի տեսության, ոչ գծային մեխանիկայի ալիքային գործընթացների և դիֆերենցիալ հավասարումների խմբային վերլուծության հետ։

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Ծանոթագրություններ

Կատեգորիա:Խորհրդային գիտնականներ
Կատեգորիա:Խորհրդային մաթեմատիկոսներ
Կատեգորիա:Խորհրդային մանկավարժներ
Կատեգորիա:Խորհրդային պրոֆեսորներ
Կատեգորիա:Ֆիզիկամաթեմատիկական գիտությունների դոկտորներ
Ջահերով երթ

մինի|375x375փքս|Ջահերով երթ Երևանում, 2019 թվական
**Ջահերով երթ**, ամենամյա երթ, որը կազմակերպում է Հայ Յեղափոխական Դաշնակցության Հայաստանի Երիտասարդական միությունը՝ «Նիկոլ Աղբալյան» ուսանողական միության հետ։

Յուրաքանչյուր տարի ապրիլի 23-ին՝ Մեծ Եղեռնի զոհերի հիշատակի օրվա նախօրեին, տասնյակ հարյուրավոր քաղաքացիներ Ազատության կամ Հանրապետության հրապարակից ջահերով շարժվում են դեպի Ծիծեռնակաբերդ՝ ոգեկոչելու Հայոց ցեղասպանության զոհերի հիշատակը և պահանջելու արդարացի հատուցում Թուրքիայի կողմից իրականացված ոճրագործության համար։ Երթի մեկնարկից առաջ, որպես կանոն, այրվում են Ադրբեջանի և Թուրքիայի դրոշները։

## Պատմություն
Ջահերով երթն առաջին անգամ կազմակերպվել է մայրաքաղաք Երևանում 1999 թվականին։ Ամենամյա երթը տեղի է ունենում ոչ միայն Երևանում, այլ նաև մարզերում և արտերկրում տարբեր կազմակերպությունների օժանդակության շնորհիվ։

2022 թվականին ավանդական դարձած Բաղրամյան-Կիևյան ուղերթի փոխարեն քաղաքացիները շարժվել են Ամիրյան-Մաշտոց-Բաղրամյան-Կիևյան ճանապարհով։

## Խորագիրներ
2022 թվականի ջահերով երթի խորագիրը եղել է «Զարթնի՛ր, լաո»։

## Ծանոթագրություններ

Կատեգորիա:Հայոց ցեղասպանություն
Ռոջեր Բրաուն

**Ռոջեր Ուիլյամ Բրաուն** (,),  ամերիկացի բասկետբոլիստ, Ամերիկյան բասկետբոլի ասոցիացիայի լավագույն խաղացողներից մեկը, նույն ասոցիացիայի բոլոր ժամանակների երեսուն լավագույն խաղացողներից մեկը։

## Կենսագրություն
1960 թվականին նա ընդունվեց Դեյթոնի համալսարան, որտեղ նրան արգելել են հանդես գալ ուսանողական սպորտի ազգային ասոցիացիայում և բասկետբոլի ազգային ասոցիացիայում, քանի որ դպրոցական տարիներին Բրաունը և նրա նախկին գործընկերները, այդ թվում նաև Կոնի Խոկինսը ներգրավված են եղել խաղադրույքների և պայմանավորված խաղերի հետ կապված սկանդալի մեջ։ Բրաունը ոչ մի 
հանցավոր արարք չի կատարել, նրան մեղադրել են միայն այն բանի համար, որ նա կապված է եղել սկանդալում ներգրավված առանցքային անձի՝ Ջեք Մոլինասի հետ։ Արգելված լինելով Ուսանողական սպորտաձևերի ազգային ասոցիացիայի և Բասկետբոլի ազգային ասոցիացիայի կողմից Բրաունը խաղացել է Դեյթոնի սիրողական բասկետբոլի լիգաներում և 1967 թվականին պայմանագիր կնքել Ամերիկյան բասկետբոլի ասոցիացիայի նորաստեղծ «Ինդիանա Փեյսերս» ակումբի հետ։

Նրա կարիերան Ամերիկյան բասկետբոլի ասոցիացիայում տևել է ութ տարի, որի ընթացքում նա վաստակեց ավելի քան 10,000 միավոր, մասնակցել է Ամերիկյան բասկետբոլի ասոցիացիայի չորս բոլոր աստղերի խաղերին և նվաճեց երեք չեմպիոնական տիտղոս։ Նա հանդես է եկել «Փեյսերսում», «Մեմֆիս Սաունդսում»  «Յուտա Սթարզում»։

1997 թվականին Բրաունը միաձայն ընտրվել է Ամերիկյան բասկետբոլի ասոցիացիայի բոլոր ժամանակների հավաքականի կազմում։ Նա չորս խաղացողներից մեկն է որի խաղային համարը հավերժ ամրագրված է «Փեյսե»ր ակումբում։

2013 թվականի սեպտեմբերի 8-ին Բրաունի անունն ընդգրկվել է բասկետբոլի փառքի սրահում։

Նա յոթ երեխաների հայր է, 1996 թվականին նրա մոտ ախտորոշվել է հաստ աղիքի քաղցկեղ, իսկ հաջորդ տարի նա մահացել է։

## Ծանոթագրություններ

## Արտաքին հղումներ
* Профиль на сайте Зал славы баскетбола
* Роджер Браун на Remember the ABA 

Կատեգորիա:Ամերիկացի բասկետբոլիստներ
Կատեգորիա:Բասկետբոլի փառքի սրահի անդամներ
Կատեգորիա:Բասկետբոլիստներ այբբենական կարգով
Կատեգորիա:Ինդիանա Փեյսերսի բասկետբոլիստներ
Կատեգորիա:Չօգտագործվող համարներով NBA բասկետբոլիստներ
Լուկա Բուդիսավլևիչ

**Լուկա Բուդիսավլևիչ** (, ), սերբ շախմատիստ, գրոսմայստեր (2021)։

## Կենսագրություն
2019 թվականին Լուկա Բուդիսավլևիչը հաղթող է ճանաչվել «Open Tatry» շախմատի միջազգային մրցաշարում։ Նույն թվականին Լուկա Բուդիսավլևիչը մինչև 20 տարեկանների Սերբիայի շախմատի պատանեկան առաջնությունում կիսել է առաջին տեղը։  2020 թվականին նա հաղթող է ճանաչվել առցանց շախմատի Բալկանյան երիտասարդական առաջնության մինչև 16 տարեկան տարիքային խմբի անհատական փուլում և Սերբիայի հավաքականի հետ թիմային հաշվարկում զբաղեցրել է 3-րդ տեղը։

2021 թվականի նոյեմբերին Ռիգայում տեղի ունեցած ՖԻԴԵ-ի գրանդ շվեյցարական մրցաշարում Լուկա Բուդիսավլևիչը զբաղեցրել է 105-րդ տեղը։

2021 թվականին եղել է Սերբիայի առաջնության բրոնզե մեդալակիր։

Մրցաշարերում հաջողության հասնելու համար ՖԻԴԵ-ն 2020 թվականին Լուկա Բուդիսավլևիչին շնորհել է միջազգային վարպետի կոչում, իսկ 2021 թվականին՝ գրոսմայստերի։ 16 տարեկան, 10 ամսական և 7 օրական հասակում նա դարձավ Սերբիայի շախմատի պատմության բոլոր ժամանակների ամենաերիտասարդ գրոսմայստերը։

## Ծանոթագրություններ

## Արտաքին հղումներ
*Најмлађи српски велемајстор Лука Будисављевић
*անձնական քարտը ՖԻԴԵ-ի կայքում
*Պարտիաները chessgames.com կայքում
* Պարտիաները 365chess.com կայքում

Կատեգորիա:Շախմատի գրոսմայստերներ
Կատեգորիա:Շախմատիստներ այբբենական կարգով
Կատեգորիա:Սերբ շախմատիստներ
Կատեգորիա:Շախմատի միջազգային վարպետներ
Փաթսոն Դակա

**Պաստոն Դակա**  (, ), զամբիացի ֆուտբոլիստ, անգլիական «Լեսթեր Սիթի» ակումբի և Զամբիայի ազգային հավաքականի հարձակվող։

## Ակումբային կարիերա
Ելույթ է ունեցել Զամբիայի «Նչանգա Ռեյնջերս», «Գրին Բաֆալոզ», «Կաֆուե Սելթիկ» և «Պաուեր Դայնամոզ» ակումբների կազմում։ 2017 թվականի հունվարի 1-ին ավստրիական «Լիֆերինգ» ակումբը վարձակալել է ֆուտբոլիստին։

2017 թվականի մայիսին հնգամիա պայմանագիր է ստորագրել ավսրիական «Ռեդ Բուլ Զալցբուրգ»-ի հետ, որից հետո կրկին վարձավճարով տեղափոխվել է «Լիֆերինգ»։

2017 թվականի օգոստոսի 24-ին «Ռեդ Բուլ» ակումբի հիմնական կազմում նորամուտը նշել է ռումինական «Վիտորուլ»-ի դեմ Եվրոպայի լիգայի ընտարական մրցախաղում։ 2017 թվականի օգոստոսի 27 -ին նորամուտ է ունեցել Ավստրիայի Բունդեսլիգայում՝ «Շտուրմ Գրաց»-ի դեմ խաղում։ Իր առաջին գոլը ավստրիական Բունդեսլիգայում Դական խփել է 2018 թվականի օգոստոսի 11-ին վիեննական «Աուստրիա Վիեննա»-ի դեմ խաղում։

2021 թվականի հունիսի 30-ին տեղափոխվել է անգլիական «Լեսթեր Սիթի» ֆուտբոլային ակումբ՝ ստորագրելով հնգամյա պայմանագիր։ Տրանսֆերի գումարը կազմել է մոտավորապես 2 միլիոն ֆունտ։ 2021 թվականի հոկտեմբերի 16-ին խփեց գնդակ  անգլիական Պրեմիեր Լիգայում՝ «Մանչեսթեր Յունայթեդ»-ի դեմ խաղում խփել է իր առաջին գոլը։ Չորս օր անց ՈւԵՖԱ-ի Լիգայի թիմային փուլի մրցախաղում Մոսկվայի «Սպարտակ»-ի դեմ խաղում Դական խփել է չորս գնդակ։

## Կարիերա հավաքականում
Հանդես է եկել Զամբիի մինչև 17 և մինչև 20 տարեկաննների հավաքականներում։

2015 թվականի մայիսին նորամուտն է նշել Զամբիայի առաջին հավաքականի կազմում։ 2017 թվականի սեպտեմբերի 5-ին Ալժիրի ֆուտբոլի ազգային հավաքականի դեմ խաղում խփել է իր առաջին գոլը։ 2017 թվականի նոյեմբերի 11-ին Կամերունի ֆուտբոլի ազգային հավաքականի դեմ խաղում խփել է իր երկրորդ գոլը։

## Ձեռքբերումներ
### Ակումբային ձեռքբերումներ

; «Ռեդ Բուլ Զալցբուրգ»

* Ավստրիայի չեմպիոն (**4**)՝ 2017/18, 2018/19, 2019/20, 2020/21 
* Ավստրիայի գավաթի դափնեկիր (**3**)՝ 2018/19, 2019/20, 2020/21 
* ՈւԵՖԱ-ի պատանեկան լիգա՝ 2016/17

; «Լեսթեր Սիթի»

* Անգլիայի Սուպերգավաթ՝ 2021

; Զամբիայի հավաքական (մինչև 20 տարեկան)

* Աֆրիկայի ազգերի գավաթի հաղթող (մինչև 20 տարեկան)՝ 2017

### Անձնական ձեռքբերումներ
* Աֆրկայի ազգային գավաթի լավագույն խաղացող (մինչև 20 տարեկան)
* Աֆրիկայի տարվա լավագույն երիտասարդ խաղացող՝ 2017
* Զամբիայի տարվա մարզիկ՝ 2017

## Ելույթների վիճակագրություն

## Ծանոթագրություններ

## Արտաքին հղումներ
* Профиль футболиста на официальном сайте ФК «Лестер Сити»

Կատեգորիա:Անգլիայի լեգեոներ ֆուտբոլիստներ
Կատեգորիա:Լեսթեր Սիթիի ֆուտբոլիստներ
Կատեգորիա:Լիֆերինգի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռեդ Բուլ Զալցբուրգի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Նորավանք ՄԱ

**Նորավանք մարզական ակումբ**, հայկական պրոֆեսիոնալ ֆուտբոլային ակումբ, որը ներկայացնում է Վայք քաղաքը։ Ակումբը հիմնվել է 2020 թվականին։ 2021 թվականից հանդես է գալիս Հայաստանի Բարձրագույն խմբի առաջնությունում։ 2021-22 մրցաշրջանում առաջին անգամ մասնակցելով Հայաստանի ֆուտբոլի գավաթի խաղարկությանը` դարձել է գավաթակիր, եզրափակչում 2:0 հաշվով հաղթելով «Ուրարտու»-ին։

## Պատմություն
Նորավանք մարզական ակումբը հիմնվել է 2020 թվականին։ Թիմը մասնակցել է Հայաստանի առաջին խմբի առաջնության 2020-21 թվականների մրցաշրջանին և գրավել երրորդ տեղը` հնարավորություն ստանալով մասնակցելու Հայաստանի ֆուտբոլի Բարձրագույն խմբի առաջնությանը։ Թիմը հասել է Հայաստանի 2021-22 թվականի գավաթի խաղարկության եզրափակիչ և 2022 թվականի մայիսի 8-ին 2:0 հաշվով հաղթելով «Ուրարտու»-ին` հռչակվել է Հայաստանի գավաթակիր։

### Առաջնություն և գավաթ

## Մարզադաշտ
մինի|Արևիկ մարզադաշտը և Վայք քաղաքը
Նորավանքի տնային խաղերն ի սկզբանե անցկացվում էին Չարենցավանի քաղաքային մարզադաշտում։ 2022 թվականի սկզբին Նորավանքն սկսել է տնային խաղերն անցկացնել Վայքի վերանորոգված «Արևիկ» մարզադաշտում։ Սակայն մարզադաշտի տեխնիկական վիճակի պատճառով երբեմն շարունակել է տնային խաղեր անցկացնել Չարենցավանում և Երևանում։

## Ընթացիկ կազմ
*առ 2022 թվականի մարտի 8-ը*

## Մարզիչներ
*առ 2022 թվականի մայիսի 31-ը*

## Արտաքին հղումներ
* Ակումբի հաշիվը Transfermarkt-ում
* Ակումբի հաշիվը Հայաստանի ֆուտբոլի ֆեդերացիայի կայքէջում
* Ակումբի կայքեջը 

## Ծանոթագրություններ

Կատեգորիա:Հայկական ֆուտբոլային ակումբներ
Արտադրության միջոցներ

**Արտադրության միջոցներ**  կամ **արտադրամիջոցներ**, աշխատանքի միջոցների և աշխատանքի առարկաների միասնություն։

Արտադրության միջոցները և մարդու աշխատանքը անքակտելիորեն կապված և փոխկապակցված են։ Արտադրության միջոցները և մարդիկ, ովքեր ունեն որոշակի արտադրողական փորձ, հմտություններ, ֆիզիկական կարողություններ և գործի են դնում այդ արտադրամիջոցները՝  կազմելով արտադրողական ուժ։ Արտադրության միջոցների յուրացումը հատուկ սոցիալական հարաբերություններ է առաջացնում՝ արտադրական հարաբերություններ։

## Արտադրամիջոցների արտադրություն
* «Արտադրության միջոցների արտադրությունը» (**խումբ «Ա**», ԽՍՀՄ) արդյունաբերական ապրանքների (մեքենաշինություն, շինարարություն և այլն) արտադրությունն  է։

## Ծանոթագրություններ

## Գրականություն
* Сталин. «Դիալեկտիկական և պատմական մատերիալիզմի մասին» () 1938
* 

Կատեգորիա:Աշխատանք
Կատեգորիա:Արդյունաբերություն
Կատեգորիա:Արտադրություն
Կատեգորիա:Կապիտալիզմ
Կատեգորիա:Կոմունիզմ
Կատեգորիա:Մակրոտնտեսագիտություն
Կատեգորիա:Մարքսիզմ
Կատեգորիա:Միկրոէկոնոմիկա
Կատեգորիա:Սոցիալիզմ
Կատեգորիա:Տնտեսագիտական մտքի պատմություն
Կատեգորիա:Տնտեսագիտական տերմիններ
Կատեգորիա:Տնտեսական ռեսուրսներ
Կատեգորիա:Տնտեսություն
Կատեգորիա:Քաղաքական տնտեսագիտություն
Իոլանդա Մոնտես

**Իոլանադա Իվոն Մոնտես Ֆարրինգտոն** (, ավելի հայտնի է Տոնգոլելե (Tongolele) բեմական կեղծանունով), Ամերիկայում ծնված մեքսիկացի դերասանուհի, պարուհի։ Համարվում է ամերիկյան ամենահայտնի պարուհիներից մեկը։ Համարվում է նաև գրող և նկարչուհի։ Երեք անգամ կազմակերպվել է նրա աշխատանքների ցուցահանդեսը։

## Կենսագրություն
Իոլանդա Մոնտեսը ծնվել է 1932 թվականի հունվարի 3-ին Սպոկանում (Վաշինգտոն նահանգ)։ Հայրը՝ Էլմեր Սվեն Մոնտեսը, եղել է իսպանացի, մայրը՝ Էդնա Փերլ Ֆարինգտոնը, շվեդուհի։ Մանկուց նա հրապուրվել է պարերով։ Որպես բալերինա հանդես է եկել Սան Ֆրանցիսկոյում։ 1947 թվականին տեղափոխվել է Մեքսիկա, որտեղ աշխատանքի է անցել Տիվոլի կաբարեում՝ որպես պարուհի և մեծ հաջողությամբ կատարել իր աշխատանքը։ Նույն թվականին հանդես է եկել իր բեմական կեղծանունով՝ Տոնգոլելե։ Պարուհու կարիերան հսկայական հաջողություն է բերել նրան և գրավել կինոգործիչների ուշադրությունը։ 1947 թվականին Իոլանդա Մոնտեսը իր դեբյուտն է կատարել «Գիշերային սեր» ֆիլմում և դրանից հետո նկարահանվել է 28 ֆիլմերում և հեռուստասերիալներում։ 2001 թվականին նկարահանվել է «Դե Ռուբի» կաբարեի տիրուհի Իոլանդայի դերում մեքսիկական «Կրքեր ըստ Սալոմեի» հեռուստասերիալում, որը դերասանուհուն հռչակ է բերել աշխարհի շատ երկրներում։

## Անձնական կյանք
1956 թվականին Իոլանդա Մոնտեսն ամուսնացել է կուբացի Խոակին Գոնսալեսի հետ, ում հետ նա հանդիպել է 1940-ականների վերջից, իսկ 1950 թվականին իր ապագա ամուսնուն պարգևել է երկվորյակ եղբայրների՝ Ռուբենին և Ռիկարդոյին.։ Համատեղ կյանքը շարունակվել է մինչև Գոնսալեսի մահը՝ 1996 թվականի դեկտեմբերի 22-ը։

## Ֆիլմագրություն
### Televisa հեռուստաընկերության հեռուստասերիալներ
* 1983 - Կրքոտ Իզաբելլա,
* 2001-02 - Կրքեր ըստ Սալոմեի - Իոլանդա։

### Ֆիլմեր
Մեքսիկական կինոմատոգրաֆիայի ոսկե դարը
* 1947 - Գիշերային սեր,
* 1948 - Նրանք սպանեցին Տոնգոլելեին - Իոլանդա,
* 1951 - Սպանեք ինձ, քանի որ ես մեռնելու եմ,
* 1953 - Եվ ահա ձրիակերները- բալերինա,
* 1958 – Միշտ երաժշտություն։

### Հետագա տարիների ֆիլմեր
* 1967 - Հովազ կանայք- Տոնգոլելե,
* 1971 - Մարդ-օձեր (ԱՄՆ-ի հետ համատեղ) - Կալեա։

## Պարգևներ և մրցանակներ
* 2006 - ACE
* 2010 - Lunan del Auditorio
* 2011 - Premio al Merito Cultural
* 2014 - Medalla Agustin Lara

## Մատենագիտություն
* Su, Margo; Leduc, Renato (1989) *Alta Frivolidad* (*High Frivolity*), México, ed. Cal y Arena, 
* García Hernández, Arturo (1998) *No han matado a "Tongolele"* (*They have not killed "Tongolele"*), México, ed. La Jornada Ediciones, 
* Agrasánchez Jr., Rogelio (2001) *Bellezas del Cine Mexicano (Beauties of the Mexican Cinema)*, México, ed. Archivo fílmico Agrasánchez, 

## Ծանոթագրություններ

## Արտաքին հղումներ
* Las Cruces Sun-News – NewsBank, April 10, 2008
* L.A. Times Archives , April 3, 1990

Կատեգորիա:Մեքսիկացի կին գրողներ
Կատեգորիա:Մեքսիկացի նկարչուհիներ
Կատեգորիա:Մեքսիկացի պարուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի պարուհիներ
Կատեգորիա:20-րդ դարի ամերիկացի դերասանուհիներ
Կատեգորիա:Ամերիկացի պարողներ
Կատեգորիա:Ամերիկացի հեռուստատեսային դերասանուհիներ
Կատեգորիա:Մեքսիկացի դերասանուհիներ
Կատեգորիա:Ամերիկացի բալետի արտիստներ
Կատեգորիա:Բնօրինակում անաղբյուր հոդվածներ
Կատեգորիա:Բեմական կեղծանուններ
Կատեգորիա:Թատրոնի ամերիկացի դերասանուհիներ
ԱՄՆ նախագահական ընտրություններ

**Միացյալ նահանգների նախագահի և փոխնախագահի ընտրությունները** անուղղակի ընտրություններ են որի ժամանակ ԱՄՆ-ի քաղաքացիները, որոնք գրանցված ընտրողներ են ԱՄՆ 50 նահանգներից մեկում կամ Վաշինգտոն ԿՇ-ում, քվեարկում են այս պաշտոնյաների օգտին, սակայն Ընտրողների կոլեգայի միջոցով։ Այս ընտրողները հետագայում ներկայացնում են ուղղակի ընտրողներին, հայտնի որպես ընտրիչներ և ընտրում են նախագահին ուand for փոխնախագահին։ Թեկնածուն ով ստանում է ընտրիչների ձայների բացարձակ մեծամասնությունը (նվազագույնը 270 ձայն 538-ից) ստանում է պաշտոնավարելու իրավունք։ Եթե թեկնածուներից ոչ ոք չի հավաքում մեծամասնության ձայները, նախագահ ընտրվում է Ներկայացուցիչների պալատի կողմից, եթե փոխնախագահը չի հավաքում մեծամասնության ձայները, նա ընտրվում է Սենատի կողմից։

Ընտրողների կոլեգիան և նրա գործառույթները կարգավորվում են ԱՄՆ Սահմանադրության երկրորդ հոդվածով և քսաներորդ փոփոխությամբ։ Ըստ օրենքի, յուրաքանչյուր նահանգ ստանում է այնքան ընտրիչների քանակ, որքան նրա սենատորների և ներակայացուցիչների պալատի պատգամավորների թիվն է։

Նախագահական ընտրություններն անցկացվում են չորս տարին մեկ անգամ և անցկացվում է ընտրությունների օրը, որը 1945 թվականից նոյեմբերի մեկին հաջորդող առաջին հինգշաբթին է։ Այս ամսաթիվը համընկնում է տարբեր այլ դաշնային, նահանգային և տեղական մարմինների ընդհանուր ընտրությունների հետ։ Քանի որ տեղական ինքնակառավարման մարմինները պատասխանատու են ընտրությունների կառավարման համար, այս բոլոր ընտրությունները կազմակերպվում են մեկ քվեաթերթիկով։ Ընտրական կոլեգիայի ընտրողները այնուհետև պաշտոնապես իրենց ընտրական ձայները տալիս են դեկտեմբերի 12-ից հետո առաջին երկուշաբթի օրը իրենց նահանգի մայրաքաղաքում։ Կոնգրեսն այնուհետև հաստատում է արդյունքները հունվարի սկզբին և նախագահական ժամկետը սկսվում է Երդմնակալության օրը, որը սահմանված է Քսաներորդ ուղղումով հունվարի 20-ին։

Նախընտրական գործընթացը և թեկնածուների առաջադրման ժամկետը սահմանադրությամբ սահմանված չեն, սակայն ժամանակի ընթացքում զարգացում է ապրել կուսակցությունների կողմից։ Թեկնածուների որոշումը սովորաբար տեղի է ունենում հունվարից հունիս նոյեմբերից առաջ, մինչդեռ թեկնածուների գրանցումը տեղի է ունենում ամռանը։

## Ծանոթագրություններ

ընտրություն
Կատեգորիա:ԱՄՆ-ի նախագահական ընտրություններ
Լոուրենս Բուն

**Լոուրենս Բուն** (, ), ֆրանսիացի տնտեսագետ։ 2018 թվականից բ.գ.թ. Տնտեսական համագործակցության և զարգացման կազմակերպության գլխավոր տնտեսագետ.

## Կենսագրություն
Լոուրենս Բունի ընտանիքն իռլանդական ծագում ուներ։ Նրա հայրն ինժեներ էր։ Բունի ամուսինը պոլիտեխնիկ *Քսավյե Ֆորեն* էր։ Նրանք ունեին երկու երեխա։ 
Լոուրենս Բունը ստացել է իր մագիստրոսի կոչումները *Արևմտյան Փարիզի*  և *Ռեդինգի* համալսարաններից, իսկ կիրառական էկոնոմետրիկայի դոկտորի կոչումը՝ Լոնդոնի բիզնես դպրոցից։

## Աշխատանքային գործունեություն
Լոուրենս Բունը 1995-1996 թվականներրին աշխատել է Մեծ Բրիտանիայի *Մերիլ Լինչ* ներդրումային բանկում։ 1996-1998 թվականներին եղել է ի տնտեսագետ։
2004-2011 թվականներին եղել է Ֆրանսիական  բանկի գործադիր տնօրեն և գլխավոր տնտեսագետ։ 2011-2014 թվականներին եղել է *Մերիլ Լինչ* ամերիկյան գլխավոր բանկի տնտեսագետ և գործադիր տնօրեն։ Նա դասավանդել է *Պոլիտեխնիկական դպրոցում* , *ԷՆՍԱԵ*, Ավագ դպրոցում և Քաղաքական հետազոտությունների ինստիտուտում։ Հեղինակ է բազմաթիվ հոդվածների։
2014 թվականի հուլիսին Լոուրենս Բունը նշանակվել է Ելիսեյան պալատի ֆինանսական և տնտեսական խորհրդական։
2014 թվականի դեկտեմբերի 26-ին Բունի պաշտոնը կոչվեց *բազմակողմ և եվրոպական տնտեսական և ֆինանսական հարցերով հատուկ խորհրդական*։ Բունը մասնակցել է 2015 թվականին *Բիլդերբերգի* կոնֆերանսին։
2021 թվականի հունիսին Բունը նաև նշանակվել է Համաշխարհային բանկ արժույթի միջազգային հիմնադրամի (HLAG) Կայուն և ներառական վերականգնման և աճի բարձր մակարդակի խորհրդատվական խմբում, որի համանախագահներն են *Մարի Պանգեստուն*, *Ջեյլա Փազարբասիօղլուն* և *Նիկոլաս Սթերնը*։

## Նշումներ

## Ծանոթագրություններ

## Արտաքին հղումներ
* https://bruegel.org/author/laurence-boone/

Կատեգորիա:Ֆրանսիացի տնտեսագետներ
Կատեգորիա:Կին տնտեսագետներ
Կատեգորիա:Ֆրանսիացի կին տնեսագետներ
Կատեգորիա:Տնտեսագետներ
Կատեգորիա:20-րդ դարի ֆրանսիացիներ
Կատեգորիա:Տնտեսագիտական գիտությունների թեկնածուներ
Կատեգորիա:Ֆրանսիայի կին քաղաքական գործիչներ
Կատեգորիա:Փիլիսոփայական գիտությունների դոկտորներ
Լուիջի Զինգալես

** Լուիջի Զինգալես ** (, ), իտալացի և ամերիկացի տնտեսագետ։ Չիկագոյի համալսարանի Բութի անվան բիզնես դպրոցի պրոֆեսոր։ Արվեստների և գիտությունների ամերիկյան ակադեմիայի անդամ։ Հեղինակ է երկու հայտնի գրքերի 2003 թվական *Փրկելով կապիտալիզմը կապիտալիստներից*, որը Ռաջանի հետ համահեղինակ է և 2012 թվական *Կապիտալիզմը ժողովրդի համար*

## Կենսագրություն
Լուիջի Զինգալեսը իր բակալավրի կոչումը տնտեսագիտության ոլորտում ստացել է Միլանի Բոկոնիի համալսարանում 1987 թվականին, իսկ դոկտորականը Մասաչուսեթսի տեխնոլոգիական ինստիտուտում՝ 1992 թվականին։ Նրա գիտական մասնագիտացումը բիզնեսի կազմակերպումն և ձեռներեցությունն էր։
1992-2005 թվականներին, 2006-2013 թվականներին և 2014 թվականից ի վեր դասավանդել է Չիկագոյի համալսարանի *Բութ բիզնեսի դպրոցում*։
2015 թվականին եղել է Հարվարդի համալսարանի պրոֆեսոր, իսկ 2014 թվականին՝ Ամերիկյան ֆինանսների ասոցիացիայի նախագահ.
2007-2014 թվականներին եղել է  իտալական ընկերության *Հեռահաղորդակցություն Իտալիա* Telecom Italia տնօրենների խորհրդի անդամ։
2014-2015 թվականներին եղել է Eni-ի իտալական խոշոր ընկերության տնօրենների խորհրդի անդամ։

Զինգալեսը ակնառու կերպով ցուցադրվել է լրատվական լրատվամիջոցներում, ինչը համահունչ է նրա համոզմունքին, որ տնտեսագետները պետք է ավելի հրապարակային դիրքորոշում ունենան այն բանի վերաբերյալ, ինչին հավատում են։ Լինելով ավանդական տնտեսագետ շատ առումներով, նա հայտնի է իր որոշ յուրահատուկ կարծիքներով։ Նա հանդես է եկել բոլոր հարկերը մեկ սպառման հարկով փոխարինելու օգտին, որը սովորաբար կապված է քաղաքական պահպանողականների հետ։ Մյուս կողմից, նա աջակցություն է հայտնել բանկային ոլորտի ավելի մեծ կարգավորմանը։ Նա աջակցեց վեց մասից բաղկացած բարեփոխումների ծրագրին, որը ներառում էր ամերիկյան եկամտի, կորպորատիվ և աշխատավարձի բոլոր հարկերի վերացումը, ինչպես նաև թմրանյութերի դեմ պայքարը և համակարգը փոխարինելու լայն սպառման հարկով, ներառյալ նախկինում անօրինական հարկումը։

## Մրցանակներ
* 2003 թվական, *Գերման Բեռնասերի մրցանակ* մակրոտնտեսագիտության և ֆինանսների բնագավառում մինչև 40 տարեկան եվրոպացի տնտեսագետի համար

## Գրքեր
*  PDF 
*  Глава 16

## Գրականություն
* *Грозовский Б.* Диктатура конкуренции: как защитить капитализм от капиталистов // Forbes.ru
* *Грозовский Б.* Капитализм для всех: почему нас ждут новые и новые кризисы // Forbes.ru

## Ծանոթագրություններ

Կատեգորիա:Ամերիկացի տնտեսագետներ
Կատեգորիա:Իտալացի տնտեսագետներ
Բհագալպուր

**Բհագալպուր** (, ), քաղաք Հնդկաստանի Բիհար նահանգում, երրորդ մեծ քաղաքն է, Բհագալպուր շրջանի վարչական կենտրոնը։

## Աշխարհագրություն
Գտնվում է Պատնայից 220 կմ դեպի արևելք և Կալկաթա քաղաքից 410 կմ հյուսիս-արևմուտք՝ Գանգես գետի ափին։ Բացարձակ բարձրությունը՝ ծովի մակարդակից 40 մետր։

## Բնակչություն
2001 թվականի մարդահամարի արդյունքներով քաղաքի բնակչությունը կազմում էր 350133 մարդ։ Տղամարդիկ կազմում են բնակչության 54%-ը, կանայք՝ 46%-ը։

Գրագիտության մակարդակը 70% է (տղամարդիկ՝ 78%, կանայք՝ 62%): Բնակչության ամենատարածված լեզուն անգիկան է, պաշտոնական լեզուն հինդին է։ 2011 թվականի մարդահամարի տվյալներով բնակչությունը կազմում էր 398138 մարդ։

2013 թվականի հաշվարկային բնակչությունը կազմում է 404383 մարդ։

Քաղաքի բնակչության դինամիկան ըստ տարիների.

## Տնտեսություն
Զարգացած է մետաքսի արտադրությունն ու գյուղատնտեսությունը։

## Տրանսպորտ
Բհագալպուրով են անցնում թիվ 31 և թիվ 80 ազգային մայրուղիները, կա երկաթուղային կապ։

## Կլիմա

## Ծանոթագրություններ

Կատեգորիա:Հնդկաստան
Կատեգորիա:Հնդկաստանի քաղաքներ
Տասներեք (ֆիլմ, 1936)

«**Տասներեք**» (), 1936 թվականի խորհրդային գեղարվեստական ֆիլմ իստերնի ժանրում, որը նկարահանել է ռեժիսոր Միխայիլ Ռոմը։ Վերջինիս առաջին լիամետրաժ աշխատանքն է, որը նրան լայն ճանաչում է բերել։

## Սյուժե
Միջին Ասիա։ Տասը զորացրված կարմիրբանակայիններ անապատով գնում են մինչև երկաթուղին։ Նրանց հետ գնում է ևս երեք մարդ՝ սահմանային ուղեկալի հրամանատար Ժուրավլյովը կնոջ՝ Մարիա Նիկոլաևնայի հետ և ծերունի երկրաբանը։ Անապատում նրանք գտնում են ջրհոր և թաքնված գնդացիրներ՝ բասմաչ Շիրմաթ Խանի բազան, որին Կարմիր բանակը չի կարող վնասազերծել արդեն մեկ տարի։ Մեկ մարտիկի ուղարկելով օգնություն կանչելու՝ մյուսները մնում են բասմաչին կանգնեցնելու համար։

Ջրհորում, սակայն, գրեթե ջուր չկա, բայց կարմիրբանակայինները դա թաքցնում են մոտեցած բասմաչներից։ Հրոսակախմբերը տառապում են ծարավից և կատաղի հարձակումներ են ձեռնարկում՝ փորձելով հասնել ջրհորին։ Անհավասար ճակատամարտում գրեթե բոլոր պաշտպանները զոհվում են, և թշնամիներին հաղթում է ժամանակին տեղ հասած կարմիր հեծելազորը։

## Դերերում
* Իվան Նովոսելցև – *Ժուրավլյով, ջոկատի հրամանատար
* Ելենա Կուզմինա – *Մարյա Նիկոլաևնա, Ժուրավլյովի կինը
* Ալեքսանդր Չիստյակով – *Ալեքսանդր Պետրովիչ, ցամաքային զորքերի գլխավոր հրամանատար, պրոֆեսոր-երկրաբան
* Անդրեյ Ֆայտ – *Սկուրատով, սպիտակգվարդիական փոխգնդապետ
* Իվան Կուզնեցով – *Յուսուֆ Ակչուրին
* Ալեքսեյ Դոլինին – *Ալեքսեյ Տիմոշկին
* Պյոտր Մասոխա – *Սվիրիդենկո
* Իվան Յուդին – *Պետրով (լուսագրերում՝ Պ. Յուդին)
* Դմիտրի Զոլց – *Միտյա Լևկոև
* Վիկտոր Կուլակով – *Նիկոլայ Բալանդին
* Ստեպան Կռիլով – *Ժուրբա
* Ալեքսանդր Կեպինով – *Մուրադով
* Աղա-Ռզա Կուլիև – *Կուլիև
* [[Նիկոլայ Կրյուչկով]] – *Նիկոլայ Գուսև (լուսագրերում նշված չէ)

## Ֆիլմի ստեղծում
Ստալինը, որն անձամբ է ղեկավարել խորհրդային կինեմատոգրաֆը, շատ է հավանել  Ջոն Ֆորդի «Կորած պահակախումբը» (1934) ֆիլմը։ Նա հաճախ է միջամտել ֆիլմերի ստեղծման գործընթացին, բայց սովորաբար առաջնորդվել է ոչ թե անձնական հակումներով, այլ գաղափարական ընդհանուր սկզբունքներով։ Այս դեպքում Ստալինը կինոֆոտոպարդյունաբերության գլխավոր վարչության պետ Բորիս Շումյացկուն պատվիրել է ֆիլմի խորհրդային տարբերակը։

Ֆիլմը նկարահանվել է 1936 թվականի փետրվար-օգոստոս ամիսներին Կարակում անապատում՝ Աշխաբադից 15 կմ հեռավորության վրա։ Միակ կանացի դերը խաղացել է Ելենա Ալեքսանդրովնա Կուզմինան, որը ֆիլմի վրա աշխատելուց հետո դարձել է Միխայիլ Ռոմի կինը։

Ռոմի աշխատանքը կարելի է անվանել խորհրդային առաջին «անապատային ֆիլմերից» կամ իսթերններից մեկը (բասմաչների դեմ պայքարի մասին ֆիլմեր)։ 1943 թվականին դրա հիման վրա Զոլտան Կորդը նկարահանել է «Սահարա» ֆիլմը Համֆրի Բոգարտի մասնակցությամբ։

## Ծանոթագրություններ

Կատեգորիա:1930-ականների ռուսերեն ֆիլմեր
Կատեգորիա:1936 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Խորհրդային արկածային ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային պատմական ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Ֆիլմեր, որոնց գործողությունները տեղի են ունենում 1920-ականներին
Կատեգորիա:1937 ֆիլմեր
Կատեգորիա:1930-ականների խորհրդային ֆիլմեր
Կինը հեռացել է

**«Կինը գնացել է»** (), խորհրդային լիամետրաժ գունավոր գեղարվեստական ֆիլմ, որը բեմադրել է ռեժիսոր Դինարա Ասանովան «Լենֆիլմ» կինոստուդիայում 1979 թվականին  Վիկտոր Արիստովի սցենարով։

Ֆիլմի պրեմիերան ԽՍՀՄ-ում տեղի է ունեցել 1980 թվականի ապրիլին։

## Դիպաշար
Լենինգրադցի Ալեքսանդր Միխայլովիչ Կլյուևը (Չանիտա մականունով), որն աշխղեկ է շինհրապարակում և հարգանք է վայելում ղեկավարության և հեղինակություն՝ ենթակաների շրջանում, իր ընտանեկան կյանքը համարում է կատարյալ։ Բայց նրա կինը՝ Վերան, անսպասելիորեն հեռանում է՝ թողնելով որդուն՝ Վիկտորին։ Ալեքսանդրը անհաջող փորձում է համոզել Վերային վերադառնալ, խոստանում է շտկվել, կնոջ ընկերուհուն՝ Տատյանային, խնդրում է օգնել համոզելու կնոջը, բայց հասկանալով, որ Վերան չի վերադառնա, դիմում է վիրավորանքների և սպառնալիքների։

Ֆիլմի ողջ ընթացքում Ալեքսանդրն ու Վերան փորձում են գտնել հետևյալ հարցի պատասխանը. ինչպես է ստացվել, որ ընտանեկան կյանքն անհնար է դարձել։

## Դերերում
* Վալերի Պրիբիխով – *Ալեքսանդր Միխայլովիչ Կլյուև (մականունը՝ Չանիտա)
* Ելենա Սոլովեյ – *Վերա Կլյուևա
* Միտյա Սավելև – *Վիտկա, նրանց որդին
* [[Եկատերինա Վասիլևա (դերասանուհի, 1945)|Եկատերինա Վասիլևա]] – *Սոնյա
* Ալեքսանդր Դեմյանենկո – *Ստեպան
* [[Լիդիա Ֆեդոսեևա-Շուկշինա]] – *Տանյա, կնոջ ընկերուհին
* Զինովի Գերդտ – ''հարևան

## Նկարահանող խումբ
* Սցենարի հեղինակ՝ Վիկտոր Արիստով
* Բեմադրությունը՝ Դինարա Ասանովայի
* Գլխավոր օպերատոր՝ Յուրի Վորոնցով
* Գլխավոր նկարիչ՝ Վլադիմիր Սվետոզարով
* Կոմպոզիտոր՝ Վլադիմիր Վասիլկով
* Երգերի հեղինակ՝ Բուլատ Օկուջավա

Ի սկզբանե նախատեսվել է, որ ամուսնու և կնոջ դերերը կատարելու են Վլադիմիր Վիսոցկին և Մարինա Վլադին։

## Ծանոթագրություններ

## Արտաքին հղումներ
* 
* «Жена ушла» Аннотированный каталог фильмов киностудии «Ленфильм» 1918—2003.
* «Жена ушла» на сайте «Энциклопедия отечественного кино»
* 

Կատեգորիա:1970-ականների ռուսերեն ֆիլմեր
Կատեգորիա:1979 դրամա ֆիլմեր
Կատեգորիա:1979 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային մելոդրամա ֆիլմեր
Կատեգորիա:Խորհրդային ֆիլմեր
Սևիլ Շհայդե

**Սևիլ Շհայդե** (ծնված **Ջամբեկ** քաղաքում (), ) ռումինացի տնտեսագետ, պետական ծառայող և քաղաքական գործիչ։ 2016 թվականի դեկտեմբերի 21-ին սոցիալ-դեմոկրատների կողմից առաջարկ է ստացել դառնալ Ռումինիայի վարչապետ, սակայն նախագահ Կլաուս Յոհաննեսը մերժել է նրան։

## Կրթություն և կարիերա
Շհայդեն ծնվել է 1964 թվականի դեկտեմբերի 4-ին Ռումինիայի Կոնստանցա քաղաքում։ Նրա մայրը՝ Մյուզել Քամբեքը (ծնված Կարպատում) ծագումով Ղրիմի թաթար է, իսկ հայրը՝ Սաեդին Չամբեկը, ծագումով թուրք է։ 1987 թվականին ավարտել է Բուխարեստի Տնտեսական գիտությունների ակադեմիայի տնտեսական պլանավորման և կիբեռնետիկայի ֆակուլտետը։ Այնուհետև նա աշխատել է Կոնստանցա շրջանի պետական կառավարման համակարգում՝ դառնալով Ծրագրերի գլխավոր տնօրինության ղեկավար։ Նույն ժամանակաշրջանում նա եղել է Ռումինիայի շրջանների խորհուրդների ազգային միության համակարգողը։ 2012 թվականից աշխատել է Տարածաշրջանային զարգացման նախարարությունում որպես պետքարտուղար։

2015 թվականի մայիսից նոյեմբեր ամիսներին Շհայդեն եղել է տարածաշրջանային զարգացման և պետական կառավարման նախարար սոցիալ-դեմոկրատական կառավարությունում՝ Վիկտոր Պոնտայի գլխավորությամբ՝ հաջորդելով Լիվիու Դրագնեային։

2016 թվականի դեկտեմբերի 21-ին PSD և ALDE կուսակցությունները նրան առաջադրել են որպես վարչապետ Ռումինիայի նախագահ Կլաուս Յոհաննեսի թեկնածու։ Դրագնեան՝ PSD-ի ղեկավարը, նշել է, որ ինքը կպահպանի ընդհանուր քաղաքական պատասխանատվությունը Շհայդեի կառավարության վրա։ Եթե նա հավանություն ստանար, նա կլիներ առաջին կինը և առաջին մուսուլմանը, ով կզբաղեցներ այդ պաշտոնը։ Դեկտեմբերի 27-ին Յոհաննեսը, ով գալիս է կառավարական կոալիցիայի կողմից պարտված Ազգային ազատական կուսակցությունից, մերժեց նրա թեկնածությունը, ինչի հետևանքով Դրագնեան և Կալին Պոպեսկու-Տարիչեանուն՝ կոալիցիոն գործընկեր լիբերալ-դեմոկրատների դաշինքի ղեկավարը, մեղադրեցին Յոհաննեսին կուսակցական քաղաքականություն վարելու մեջ և քննարկեցին նախագահականից նրա հեռացման հարցը։

## Անձնական կյանք
Շհայդեի ընտանիքը մուսուլման է, սուննի դավանանքի հետևորդ, պատկանել է Ռումինիայի վաղուց կայացած թուրք և թաթար էթնիկ փոքրամասնություններին։ Նրա մայրը թուրք պատմաբան Քեմալ Կարպատի զարմուհին է։

Շհայդեն ամուսնացած է սիրիացի գործարար Աքրամ Շհայդեի հետ ()։ 2011 թվականին նրանց հարսանիքին ներկա է եղել նաև ռումինացի քաղաքական գործիչ Լիվիու Դրագնեան։ Համաձայն 2015 թվականի հուլիսի ֆինանսական շահերի հայտարարագրի՝ ամուսինները երեք սեփականություն ունեն Սիրիայում՝ մեկը Լաթակիայում, երկուսը՝ Դամասկոսում։

## Ծանոթագրություններ
Ռուլ Բումստրա

**Ռուլ Բումստրա** (, ), հոլանդացի շաշկիստ, 2016 և 2018 թվականների շաշկու աշխարհի առաջնությունների չեմպիոն, 2013, 2015 և 2021 թվականների աշխարհի առաջնությունների բրոնզե մեդալակիր, 2014 թվականի Եվրոպայի չեմպիոն։ Միջազգային գրոսմայստեր։

## Կենսագրություն
Ծնվել է 1993 թվականի մարտի 9֊ին։ 2005 թվականին դարձել է դպրոցականների չեմպիոն։ 2005 և 2006 թվականներին Եվրոպայի աշակերտների առաջնությունում զբաղեցրել է 2-րդ տեղը։ Ռուլ Բոմստրան սկզբում խաղացել է նաև շախմատ, իսկ ավելի ուշ՝ «DVSB» ակումբում՝ շաշկի։ 
2010 թվականին նա դարձել է Եվրոպայի և աշխարհի պատանիների չեմպիոն։

2012 թվականին Լիլ քաղաքում դարձել է Համաշխարհային ինտելեկտուալ խաղերի չեմպիոն։

## Մարզական արդյունքներ
### Աշխարհի առաջնություն
* 2011 (7֊րդ տեղ)
* 2013 (3֊րդ տեղ)
* 2015 (3֊րդ տեղ)
* 2016 (1֊ին տեղ)
* 2017 (5-6֊րդ տեղեր)
* 2018 (1֊ին տեղ)
* 2021 (3֊րդ տեղ)
* 2022 (1֊ին տեղ)

### Եվրոպայի առաջնություն
* 2006 (63֊րդ տեղ)
* 2010 (8֊րդ տեղ)
* 2012 (12֊րդ տեղ)
* 2014 (1֊ին տեղ)
* 2016 (2֊րդ տեղ)

### Հոլանդիայի առաջնություն
* 2009 (3֊րդ տեղ)
* 2010 (2֊րդ տեղ)
* 2011 (2֊րդ տեղ)
* 2012 (1֊ին տեղ)
* 2013 (5֊րդ տեղ)
* 2014 (2֊րդ տեղ)
* 2015 (1֊ին տեղ)
* 2018 (2֊րդ տեղ)

## Ծանոթագրություններ

## Արտաքին հղումներ
*Чемпионат Европы по международным шашкам среди мужчин 2014
*Чемпионат мира по международным шашкам
* Профиль на сайте KNDB
* Профиль на сайте ФМЖД
Բոբի Կոտիկ

**Ռոբերտ Ա. «Բոբի» Կոտիկ** (, ), ամերիկացի ձեռնարկատեր, որը զբաղեցնում է «Activision Blizzard»-ի գլխավոր գործադիր տնօրենի պաշտոնը։

Նա «Activision»-ի գլխավոր գործադիր տնօրեն է դարձել 1991 թվականին՝ 1990 թվականին ընկերության բաժնեմասի գնումից հետո։ 2000-ական թվականների վերջին Կոտիկը կազմակերպել էր Activision-ի և Վիվենդիի միաձուլումը, ինչը հանգեցրել Է 2008 թվականին Activision Blizzard-ի ստեղծմանը և ընկերության առաջին գլխավոր տնօրեն նշանակվելուն։ Նա նաև մտնում է տնօրենների մի քանի խորհուրդների մեջ, այդ թվում ՝ 2012 թվականից Կոկա-Կոլա ընկերության և «Call of Duty Endowment»-ի (CODE) կազմում, որի համահիմնադիրն է դարձել 2009 թվականին։ 2003-2008 թվականներին Կոտիկը Yahoo ընկերության տնօրենն էր։

## Կենսագրություն
Կատուն ծնվել և մեծացել է Նյու Յորքում։ Նրա հետաքրքրությունը բիզնեսի նկատմամբ սկսվել է վաղ տարիքում։ Կրտսեր դպրոցում Կոտիկը սեփական այցեքարտերն ուներ, իսկ ավագ դպրոցում նա զբաղվում էր բիզնեսով՝ Մանհեթենի ակումբները ոչ աշխատանքային երեկոներին վարձակալությամբ տալով։ 1980-ականների սկզբին նա Միչիգանի համալսարանում ուսումնասիրել է արվեստի պատմություն։

1986 թվականին Բոբի Կոտիկը հիմնադրել է «International Consumer Technologies» ընկերությունը, 1990 թվականին գլխավորել է Leisure Concepts, Inc ընկերությունը, իսկ 1991-2008 թվականներին եղել է «Activision» ընկերության ղեկավար։ Activision-ի և «Blizzard»-ի միաձուլումից հետո, 2008 թվականի հուլիսի 9-ին Բոբի Կոտիկն ընտրվել է միավորված ընկերության ղեկավար։

2003-2008 թվականներին Կոտիկը Yahoo-ի վարչության կազմում էր։ Նա նաև Լոս Անջելեսի արվեստի թանգարանի վաղ կրթական կենտրոնի և Թոնի Հաուկի հիմնադրամի վարչության անդամ է։

Forbes-ի տվյալներով՝ 2008 թվականին Բոբի Կոտիկը վաստակել է մոտ 15 մլն դոլար, որից 899,560-ը նրա աշխատավարձն է։

Բոբին խաղացել է 2011 թվականի «Մանիբոլ» ֆիլմում՝ Սթիվ Շոթթի դերում, որը բեյսբոլի գլխավոր լիգայի՝ «Օքլենդ Ատլետիքս» ակումբի սեփականատերն է։

## Քննադատություն
Բոբի Կոտիկի կերպարը տարբեր կերպ է գնահատվում համակարգչային խաղացողների և խաղային մամուլի շրջանում։ Քննադատների կարծիքով՝ նրա գործողություններն ուղղված են հնարավորինս երկար ժամանակ մտավոր սեփականությունից առավելագույն շահույթ կորզելուն՝ անտեսելով արտադրանքի խաղային որակը։

## Ծանոթագրություններ

## Արտաքին հղումներ
* Профиль Роберта Котика на сайте Форбс

Կատեգորիա:Ամերիկացի գործարարներ
Կատեգորիա:Ամերիկացի ձեռնարկատերեր
Կատեգորիա:Ամերիկացի միլիարդատերեր
Կատեգորիա:Ապրող անձինք
Կատեգորիա:Բիզնեսի կառավարիչներ
Կատեգորիա:Միչիգանի համալսարանի շրջանավարտներ
Տյան Շանի աղջիկը

«**Տյան Շանի աղջիկը**» (), խորհրդային գեղարվեստական ֆիլմ, որը նկարահանել է ռեժիսոր Ալեքսեյ Օչկինը 1960 թվականին Ֆրունզեի գեղարվեստական ֆիլմերի ստուդիայում։

## Սյուժե
Երիտասարդ Ալթինայի և երիտասարդ Ասակեի սիրո պատմությունն է։ Ալթինայը, ավարտելով ինստիտուտը, վերադառնում է Տյան-Շանի իր հայրենի բարձրլեռնային կոլտնտեսություն։ Սիրահարները պատրաստվում են ամուսնանալ։ Ասակեի հայրը՝ էշիրբայը, պլանավորում է, որ հարսանիք կլինի այն ժամանակ, երբ նրա որդին գլխավորի կոլխոզը։ Սակայն անսպասելիորեն Նախագահ են ընտրում Ալթինային։ Աղջիկը, հակառակ լեռների հնագույն սովորույթներին, ակտիվորեն գործի է անցնում։ Նա շատ բարի գործեր է կատարում կարճ ժամանակում։ Երիտասարդ նախագահին բոլորն սկսում են հարգել։ Միայն Աշիրբայն է չարանում նրա դեմ։ Մի անգամ, երբ քշում էր ոչխարների հոտը, որոշում է ոչխարներին քշել դեպի անդունդը։ Ասակեն, որն ուղեկցում է հորը, փրկում է հոտը, իսկ ինքը մահանում է…

## Դերերում
* Բաքի Օմուրալիև – *Ասակե
* Ջամալ Սեյդակմատովա – *Ալթինայ, կոլտնտեսության նախագահ
* Մուրատբեկ Ռիսկուլով – *Աշիրբայ, Ասակեի հայրը
* Ալիման Ջանգորոզովա – *Ալթինայի մայրը
* Կասիմալի Ջանտոշև – *հայր
* Ջումաշ Սիդիկբեկովա – *Այշա
* Ասանբեկ Ումուրալիև – ''Մուսա, երկրաբան
* Դինարա Ասանովա

## Ծանոթագրություններ

## Արտաքին հղումներ
* «Девушка Тянь-Шаня»

Կատեգորիա:1960 ֆիլմեր
Կատեգորիա:1960-ականների ռուսերեն ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային մելոդրամա ֆիլմեր
Կատեգորիա:Խորհրդային ֆիլմեր
Ճաշ երկնաքերի վրա (լուսանկար)

**«Ճաշ երկնաքերի վրա»** («Նյու Յորքի աշխատողները ճաշում են լայնակի հեծանի վրա»), լուսանկար, որը ստեղծվել է 1932 թվականին՝ Ռոքֆելլեր կենտրոնի մասը համարվող «RCA Buildings»-ի շինարարության ժամանակ (1986 թվականին վերանվանվել է «GE Building») անհայտ լուսանկարչի կողմից։ 2003 թվականից մոտ տասը տարի նկարի հեղինակային իրավունքը վերագրվել է Չարլզ Էբեթսին։

## Նկարագրություն
Լուսանկարում պատկերված է տասնմեկ տղամարդ, որոնք ավելի քան 200 մետր բարձրության վրա՝ նստած 69-րդ հարկի պողպատե հեծանին, ճաշում են։ Լուսանկարը բեմադրված է, բայց աշխատողներն իրական են։ Հրապարակվել է հոկտեմբերի 2-ին «New York Herald Tribune»-ի կիրակնօրյա հավելվածում։

Նախկինում հեղինակային իրավունքը սխալմամբ վերագրվում էր Լյուիս Հայնին, որը 1931 թվականին վարում էր Էմփայր Սթեյթ Բիլդինգի շինարարության լուսանկարչական քրոնիկոնը։ 2003 թվականի հոկտեմբերին Բեթմանի արխիվը՝ լուսանկարի հեղինակային իրավունքի սեփականատերը, Էբեթսին ճանաչել է որպես լուսանկարի հեղինակ՝ հիմնվելով մասնավոր հետախուզական ընկերության կողմից անցկացված բազմամսյա փորձաքննության արդյունքների վրա։ Սակայն տասը տարի անց լուսանկարին վերադարձվել է «հեղինակն անհայտ է» կարգավիճակը։

2001 թվականին՝ սեպտեմբերի 11-ի դեպքերից մեկ շաբաթ անց, իտալական ծագումով ամերիկացի քանդակագործ Սերխիո Ֆուրնարին () վերարտադրել է լուսանկարը քանդակի տեսքով՝ այն անվանելով «Lunchtime on a Skyscraper - A Tribute to America's Heroes»: Այն ցուցադրվել է որպես ոգեշնչող խորհրդանիշ Համաշխարհային առևտրի կենտրոնի տարածքում փլատակները մաքրող աշխատողների համար։ Ավելի ուշ՝ 2003 թվականին, նա այն տեղադրել է իր բեռնատարի վրա՝ դրանով իսկ այն վերածելով շարժական թանգարանի։ 2007 թվականի հունվարին լուսանկարում պատկերված աջ կողմի աշխատակցի կերպարը գողացել են։ Վեց ամիս անց այն հայտնաբերել են եկեղեցու բակում և վերականգնել։

2011 թվականին Լոնդոնում՝ Heron Tower-ի տանիքում, ստեղծվել է հայտնի լուսանկարի ռիմեյքը։

## Ծանոթագրություններ

## Արտաքին հղումներ
* 

Կատեգորիա:Չարլզ Էբեթսի լուսանկարներ
Կատեգորիա:Սև-սպիտակ լուսանկարներ
Չինական արագընթաց մայրուղիներ

**Չինական Ժողովրդական Հանրապետության արագընթաց մայրուղիներ** (), աշխարհի ամենամեծ ազգային ավտոճանապարհների համակարգ, երկարությունը հասնում է 149,6 հազար կմ (շինարարության ավարտը 2019 թվականին)։ 2011 թվականի վերջին արագընթաց մայրուղիների ընդհանուր երկարությունը կազմել է 84,9 հազար կմ, դրանով իսկ երկարության ցուցանիշով աշխարհում զբաղեցրել է առաջին տեղը։

## Պատմություն
Նախապես Չինաստանը ծրագրել էր կառուցել 35 հազար կմ երկարությամբ ազգային մայրուղիների ցանց։ Շինարարության մեկնարկը տրվել է 1988 թվականին, իսկ ավարտը նախատեսված էր մինչև 2020 թվականը։ 1989 թվականին Չինաստանում կար 147 կմ երկարությանբ մայրուղի, սակայն արդեն 2008 թվականի հունվարի 1-ին ճանապարհների ընդհանուր երկարությունը կազմել է 53 600 կմ  (որից շուրջ 8000 կմ կառուցվել է 2007 թվականին)։

Ազգային մայրուղիների համակարգի կառուցման հիմնական նպատակներն էին 12 բարձր մակարդակի մայրուղիներ՝ հինգը միջօրեական ուղղությամբ և յոթը՝ լայնական ուղղությամբ

Ազգային մայրուղիներ ցանցի կառուցման գլխավոր նպատակներն էին 12 բարձրակարգ մայրուղիների կառուցումը՝ հինգը միջօրեական, յոթը՝ աշխարհագրական լայնությունների ուղղությամբ։ Մայրուղիների 70%-ը գերարագ մայրուղիներ էին։ 2005 թվականին ավտոճանապարհների խտությունը կազմել է 19,5 կմ/100կմ²։ 2007 թվականին ավարտվել է նախագծի աշխատանքը։

2011 թվականի վերջին կար ավելի քան 4,1 մլն կմ մայրուղիների ճանապարհ, այդ թվում՝ շուրջ 85 000 կմ գերարագ ճանապարհների։

2017 թվականի վերջին երթևեկության համար բաց ավտոմոբիլային ճանապարհների ընդհանուր երկարությունը գերազանցել է 4770 հազար կմ, այդ թվում՝ 136 հազար կմ արագընթաց ավտոմայրուղիները (2017 թվականի ընթացքում աճել է մոտ 5000 կմ-ով), որոնք կառուցվել են ժամանակակից չափանիշներով, դրանով իսկ արագընթաց ցանցն աշխարհում զբաղեցրել է առաջին տեղը։

2019 թվականի վերջին Չինաստանի արագընթաց մայրուղիների ցանցի ընդհանուր երկարությունը հասել է 149 600 կմ՝ դառնալով աշխարհի ամենաերկար արագնթաց ավտոմայրուղիների խոշորագույն համակարգը և գերազանցել է ամերիկյան միջպետական ավտոմայրուղիների ընդհանուր երկարությունը ( 77 960 կմ ԱՄՆ-ում, 2011 թվական)։

Խոշոր արագընթաց մայրուղիներից մեծ մասին զուգահեռ շահագործվում են նաև հին չինական ազգային մայրուղիների երթուղու հետ։

## Վիճակագրություն

## Ծանոթագրություններ
Ռեսենտիմենտ

**Ռեսենտիմենտ** ( // «վրդովմունք, վրեժխնդրություն, զայրույթ»), թշնամանքի զգացում այն բանի նկատմամբ, ինչը սուբյեկտը համարում է իր անհաջողությունների պատճառ («թշնամի»), անզոր նախանձ, «կյանքում կամ հասարակության մեջ սեփական կարգավիճակը բարձրացնելու չիրականացած փորձի անիմաստության ցավոտ գիտակցությունը»։ «Թշնամու» նկատմամբ թուլության կամ թերարժեքության զգացումը, ինչպես նաև նախանձը հանգեցնում է «թշնամու» արժեհամակարգը ժխտող արժեհամակարգի ձևավորմանը։ Սուբյեկտը ստեղծում է «թշնամու» կերպար, որպեսզի ձերբազատվի սեփական անհաջողությունների մեղքից։

Ռեսենտիմենտ հասկացությունն առաջին անգամ ներմուծել է գերմանացի փիլիսոփա Ֆրիդրիխ Նիցշեն իր «Բարոյականության ծագումնաբանության մասին» աշխատության մեջ։ Ըստ փիլիսոփայի՝ ռեսենտիմենտը ստրուկների բարոյախոսության որոշիչ հատկանիշն է, որը հակադրվում է տերերի բարոյախոսությանը։ Ռեսենտիմենտը, ըստ Նիցշեի, ակտիվորեն դրսևորվում է «ստրուկների ապստամբության» մեջ. «Բարոյախոսության մեջ ստրուկների ապստամբությունը սկսվում է նրանից, որ ռեսենտիմենտը ինքնին դառնում է ստեղծագործ և ստեղծում է արժեքներ...». այս տողերով փաստորեն, ներմուծվել է ռեսենտիմենտ հասկացությունը։

Ռեսենտիմենտն ավելի բարդ հասկացություն է, քան նախանձը կամ հակակրանքը։ Ռեսենտիմենտի ֆենոմենը թերարժեքության զգացման սուբլիմացիայի մեջ է բարոյախոսության հատուկ համակարգի մեջ։

Ռուս գրականության մեջ ռեսենտիմենտի վառ արտահայտիչներից են Ֆեոդոր Դոստոևսկու հերոսներից՝ Ռասկոլնիկովը և Սմերդյակովը, Միխայիլ Բուլգակովի Շարիկովը «Շան սիրտը» վիպակից։

## Գրականություն
*    ''Макс Шелер''  Ресентимент в структуре моралей //  СПб: «Наука (издательство)», «Университетская книга», 1999. - 231 с. թարգմ, գերմաներենից 
* Ռեսենտիմենտ, թեմատիկ ուղեցույց  

## Ծանոթագրություններ

Կատեգորիա:Ֆրիդրիխ Նիցշե
Կատեգորիա:Սոցիալական փիլիսոփայության հասկացություններ
Կատեգորիա:Էքզիստենցիալիզմ
Կատեգորիա:Փիլիսոփայական հասկացություններ
Կատեգորիա:Ֆրանսերեն բառեր և արտահայտություններ
Կատեգորիա:Հոգեկան գործընթացներ
Կատեգորիա:Բարոյականության հասկացություններ
Կատեգորիա:Սոցիալական հոգեբանություն
Ադրբեջանի ժողովրդական արտիստ

**«Ադրբեջանի ժողովրդական արտիստ»** (), Ադրբեջանի Հանրապետության պատվավոր կոչում, որը շնորհվում է ադրբեջանական մշակույթի զարգացման գործում ունեցած առանձնահատուկ վաստակի համար։

## Շնորհում
Ադրբեջանի Հանրապետության նախագահը պատվավոր կոչում է շնորհում իր նախաձեռնությամբ, ինչպես նաև Ազգային ժողովի և Նախարարների կաբինետի առաջարկությամբ։

Պատվավոր կոչումը շնորհվում է միայն Ադրբեջանի Հանրապետության քաղաքացիներին։ Համաձայն հրամանագրի՝ «Ադրբեջանի ժողովրդական արտիստ» պատվավոր կոչումը չի կարող վերահանձնվել նույն անձին։

Պատվավոր կոչման արժանացած անձը կարող է պատվավոր կոչումից զրկվել հետևյալ դեպքերում.
* ծանր հանցագործության համար դատապարտումը,
* պատվավոր կոչումը արատավորող իրավախախտում կատարելը։

## Հիմնադրման մասին հրամանագիրը
«Ադրբեջանի ժողովրդական արտիստ» պատվավոր կոչումը սահմանվել է Ադրբեջանի Հանրապետության նախագահի 1998 թվականի մայիսի 22-ի հրամանագրով՝ մի շարք այլ կոչումների հետ միասին։

## Նկարագրություն
Ադրբեջանի Հանրապետության «Ադրբեջանի ժողովրդական արտիստ» պատվավոր կոչմանն արժանացած անձինք ստանում են Ադրբեջանի Հանրապետության պատվավոր կոչման վկայական և կրծքանշան։ Պատվավոր կոչման կրծքանշանը պետք է կրել կրծքի աջ կողմում։

## Ծանոթագրություններ

Կատեգորիա:Ադրբեջանի պատվավոր կոչումներ
Բեգլի

**Բեգլի** (), անգլիական ազգանուն։ Ազգանունը կրող հայտնի անձանցից են

* Անդրեա Բեգլի (1986-), բրիտանացի երգչուհի
* Թոմաս Բեգլի (1970—1993), Ժամանակավոր Իռլանդական հանրապետության բանակի կամավոր
Էդ Բեգլի
** Էդ Բեգլի Ավագ - ամերիկացի դերասան, Օսկարի դափնեկիր (1901-1970)
** Էդ Բեգլի Կրտսեր - ամերիկացի դերասան, շրջակա միջավայրի պաշտպան (1949-)

;կեղծանուններ.
* Լուիս Բեգլի (իսկական անուն ազգանունը` Լյուդվիգ Բեգլեյտեր, ծնվ. 1933), ամերիկացի գրող, կինոսցենարիստ, փաստաբան

Կատեգորիա:Բազմիմաստության փարատման էջեր
Եվգենի Կիսելյով

**Եվգենի Ալեքսեևիչ Կիսելյով** (, ), խորհրդային, ռուս և ուկրաինացի լրագրող, մեդիա մենեջեր, քաղաքական դիտորդ, «Ուկրաինա 24» հեռուստաալիքի հաղորդավար

1984 թվականից աշխատում է խորհրդային, ապա ռուսական հեռուստատեսությունում։ 1993 թվականի հոկտեմբերից մինչև 2001 թվականի ապրիլ՝ ՆՏՎ հեռուստաալիքի աշխատակից։ 2008 թվականից աշխատում է ուկրաինական հեռուստատեսությունում։

## Կենսագրություն
### Սկզբնական շրջան
Ծնվել է 1956 հունիսի 15-ին Մոսկվայում՝ մետալուրգիական ինժեների ընտանիքում։ Հայրը՝ Ալեքսեյ Ալեքսանդրովիչ Կիսելյովը (1911-1988), խորհրդային գիտնական, ինժեներ, ավիացիայի և հրթիռային մետալուրգիայի բնագավառի մասնագետ էր։ Միջնակարգ կրթությունը ստացել է Մոսկվայի երկաթուղու անգլերենի խորացված ուսումնասիրությամբ թիվ 123 հատուկ դպրոցում։

1979 թվականին գերազանցությամբ ավարտել է Մոսկվայի Մ.Վ.Լոմոնոսովի անվան պետական համալսարանի Ասիայի և Աֆրիկայի երկրների ինստիտուտի պատմաբանասիրական ֆակուլտետը՝ «պատմաբան-արևելագետ» մասնագիտությամբ։ 1977-1978 թվականներին պրակտիկա է անցել Իրանում։

1979-1981 թվականներին ծառայել է որպես սպա-թարգմանիչ Աֆղանստանում, որտեղ աշխատել է խորհրդային ռազմական խորհրդականների խմբում որպես թարգմանիչ։

1981-1984 թվականներին պարսկերեն է դասավանդել Ռուսաստանի Անվտանգության դաշնային ծառայության ակադեմիայում։

### Աշխատանք լրատվամիջոցներում
#### ԽՍՀՄ-ում
1984-1987 թվականներին աշխատել է ԽՍՀՄ պետական հեռուստառադիոհեռարձակման ընկերության Մերձավոր և Մերձավոր Արևելքի երկրների հեռարձակման գլխավոր խմբագրական կոլեգիայում։

1987-1990 թվականներին եղել է «90 րոպե» (հետագայում՝ «120 րոպե») հաղորդաշարի («Կենտրոնական հեռուստատեսության առաջին հաղորդումը») և Կենտրոնական հեռուստատեսության լրատվական հաղորդումների թղթակից։

1990 թվականին եղել է «ТСН» լրատվական հաղորդաշարի հաղորդավարներից մեկը։

## Ծանոթագրություններ

## Արտաքին հղումներ
* «Մեծ քաղաքականությունը Եվգենի Կիսելյովի հետ» թոք շոու «Ինտեր» հեռուստաալիքի (Ուկրաինա) թոք-շոուի կայքը
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* Շուստերը վերադարձել է Ինտեր ալիք, Kyiv Post (19 փետրվարի, 2013)
* Kisseliov, la vedette de la révolte (ֆր.) // Ազատագրում. - 2001 թ. - Ապրիլի 10.

### Բլոգեր և հեղինակային սյունակներ
* Էխո Մոսկվի կայք
* GQ ամսագիր
* Կայք «Թերթ. En"
* Forbes կայքը
* The New Times Magazine
* The New Times ամսագիր (երկրորդ պրոֆիլ)
* The Moscow Times թերթը
* Կայք «Սնոբ»

Կատեգորիա:ԽՄԿԿ անդամներ
Կատեգորիա:Ուկրաինացի լրագրողներ
Կատեգորիա:Ռուս լրագրողներ
Կատեգորիա:Խորհրդային լրագրողներ
Կատեգորիա:Ուկրաինացի հաղորդավարներ
Կատեգորիա:Ռուս հաղորդավարներ
Կատեգորիա:ՏԷՖԻ մրցանակի դափնեկիրներ
Կատեգորիա:Ռուսաստանում «օտարերկրյա գործակալներ» ճանաչված անձինք
Կատեգորիա:Մոսկվայի պետական համալսարանի շրջանավարտներ
Կատեգորիա:Ուկրաինացի յություբերներ